එසේම මෙම දුම්රියන් සඳහා එස්-12 චින බලවේග කට්ටල හා රුමේනියන් මැදිරි යොදවනු ලැබේ.ඒ අනුව කොළඹ කොළඹ කොටුව දුම්රිය ස්ථානයෙන් ‍පෙරවරු 9.45 ට බදුල්ල බලා යන උඩරට මැණිකේ සීඝ්‍රගාමි දුම්රිය හෙට සිට කොළඹ කොටුවෙන් පෙරවරු 8.30 ට පිටත්වේ.බදුල්ල සිට කොළඹ බලා ධාවනය කෙරෙන උඩරට මැණිකේ දුම්රිය බදුල්ලෙන් පිටත්වන්නේ පෙරවරු 5.45 ටය‍‍.මෙම දුම්රියන් දෙක සඳහා එස්- 12 වර්ගයේ චීන බලවේග කට්ටල යොදවන බව දුම්රිය වානිජ අධිකාරි සිසිර තුමාර මහතා පැවසීය.එම බලවේග කට්ටල දුම්රිය ආසන 66 කින් සමන්විත තෙවන පන්තියේ මැදිරියකින්ද, ආසන 44 කින් යුත් දෙවන පන්තියේ මැදිරියකින්ද, ආසන 44 කින් යුත් වායු සමනය කළ මැදිරියකින්ද සමන්විතය.පෙරවරු 8.30 ට කොළඹින් පිටත්ව බදුල්ල බලා ධාවනය වූ අංක 1007 දරන සීඝ්‍රගාම් දුම්රිය හෙට සිට කොළඹ කොටුවෙන් පෙරවරු 9.45 පිටත්ව බදුල්ල ට යයි.අංක 1008 සීඝ්‍රගාම් දුම්රිය බදුල්ලෙන් පිටත් වනුයේ පෙරවරු 10 ටය.මෙම දුම්රිය දෙක සඳහා රුමේනියන් මැදිරි යොදවන අතර, අංක 40 කින් යුත් දෙවන පන්තියේ මැදිරියකින්ද, ආසන 44 කින් යුත් නිරික්ෂණ මැදිරියකින්ද සමන්විතය.මෙහි කලින් ආසන වෙන්කර ගැනීමට පහසුකම් සලසා තිබේ..